text: Chauffør fra dødsulykke på Rømø dømt for vold i Østrig
  14 august 2013 kl. 14.32
  Den 20-årige OSR der sidder varetægtsfængslet for dødsulykken på Rømø i juli i år, blev i dag dømt i en sag om vold i Østrig.
  I en måneds tid har den 20-årige siddet varetægtsfængslet, for at have kørt bilen i ulykken der kostede den 21-årige Niklas Fyhring Sørensen livet. Nu kan den 20-rige OSR se frem til yderligere 60 dage bag tremmer.
  I dag blev han nemlig idømt ubetinget fængsel ovenpå en voldssag.
  I februar måned var han og mange andre unge esbjergensere på skiferi
  e i Saalbach i Østrig, og det var her, den nu dømte nikkede en 18-årig mand en skalle og efterfølgende flygtede ud af Østrig i et tog.
  Den 20-årige erkendte i retten, at han havde nikket den anden mand en skalle, men nægtede sig skyldig, da han påstod, at offeret havde overfaldet ham først. Det troede domsmandsretten ikke på, og den 20-årige blev derfor kendt skyldig. Han modtog dommen.
  I retten var der familie til den afdøde Niklas Fyhring Sørensen, der ønskede at se OSR for første gang siden dødsulykken i juli.
  